Ostroróg
Ostroróg (saksa Scharfenort) on linn Poolas Suur-Poola vojevoodkonnas Szamotuły maakonnas, Ostrorógi valla halduskeskus. Ostroróg asub Poznańist umbes 40 km loodes. Ostrorógi on esmamainitud 1383. aastal, linnaõigused sai enne 1412. aastat. Teise Poola jagamise tulemusel läks Ostroróg 1793. aastal Preisi kuningriigi võimu alla. Vahepeal oli aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.